ભાજપના સાધ્વી પ્રાચીએ હાલમાં જ હાર્દિક પટેલ, કનૈયા અને કેજરીવાલને એક જ ગેંગના સભ્યો ગણાવી ફાંસીની સજાની માંગણી કરી હતી. તેમના આ વિવાદાસ્પદ નિવેદન બાદ પાટીદાર સમાજે પોતાનો રોષ વ્યક્ત કરતા કહ્યું છે કે હાર્દિક સમાજ કલ્યાણનું કામ કરી રહ્યો છે તે કોઇ દેશદ્રોહી નથી. વધુમાં પાટીદાર સમાજે આ અંગે સાધ્વી પ્રાચીને માફી માંગવાનું કહ્યું છે. ત્યાં જ બીજી તરફ કોંગ્રેસના નેતા શંકરસિંહ વાધેલાએ આ અંગે ટિપ્પણી કરતા કહ્યું છે કે ભાજપના નેતાઓને ફાંસીની વાતો કરવી ખૂબ ગમે છે બની શકે કે લોકો જ તેમને ફાંસીએ ચડાવી દે!